— 282 — 



og hvor der vel er stærke Angreb af Trametes, men langt fra i 

 samme Udstrækning som paa Langeland. 



Til disse vore Hovedtræarter slutter nogle af de mere under- 

 ordnede Arter sig, saaledes er den ypperlige Bøgevækst paa Lange- 

 land ledsaget af en lignende fortrinlig hos Asken; denne vokser 

 med en Frodighed, der ikke giver Bøgen noget efter (den er ikke 

 stærkt udsat for Nectria), og hvad der særlig betegner, at Asken 

 befinder sig vel, den forekommer undertiden i forholdsvis større 

 samlede Stykker i ren Bevoksning, ikke blot i Blanding med andre 

 Træarter. Den kultiveres meget paa enkelte fugtige Pletter mellem 

 Bøg, og de unge Bevoksninger udvikles med en enestaaende Fylde. 



Særlig i den sydlige Del af Langeland findes Avnbøg meget 

 udbredt i Bøgene, og dens Vækst kan være sa a stærk, at det er 

 en vigtig Sag tidlig at hugge den bort, for at Bøgen kan komme 

 frem. Paa lignende Maade vokser Ær (Acer pseudoplatanus) med 

 en alt overvældende Frodighed, hvor den udplantes i unge Bøge- 

 bevoksninger, og den kan her ligesom Avnbøgen ofte blive en 

 besværlig Gæst. 



Bregentved har ogsaa megen Ask, hvis Vækst imidlertid staar 

 langt tilbage for, hvad der findes paa Langeland; man træffer kun 

 undtagelsesvis lange, grenefri Stammer, som oftest er det den 

 samme uregelmæssige Vækst, som er omtalt hos Bøgen, og Træ- 

 arten er ofte i høj Grad hjemsøgt af Nectria. Med Ær har jeg 

 foretaget en Del Plantninger i Haab om at danne gode Bevoksninger, 

 men er blevet skuffet; der er ikke kommet noget tilfredsstillende 

 Resultat ud af disse Forsøg, der nærmest kun har godtgjort, at 

 Træarten ikke passer til Voksestedet. Avnbøg forekommer kun 

 sparsomt paa Bregentved, men den findes dog undertiden indsprængt 

 i Bøg, hvor den imidlertid er en taalsom Nabo, der ingenlunde 

 skader denne ved sin stærke Vækst. Paa Frijsenborg blev for 

 30 Aar siden udført omfattende Kulturer med Ask og Ahorn, men 

 disse har ikke efterladt noget Spor; efter i Begyndelsen at have 

 staaet i frodig Vækst, gik de efterhaanden ud, Æren paa den 

 ejendommelige Maade, at Topskuddet stadig visnede. Af de Naale- 

 træer, der kun sjeldent trives hos os, er der ét, som paa Langeland 

 forekommer i ret frodige Bevoksninger, det er Østerrigsk Fyr, medens 

 man paa Bregentved træffer Partier med ret smukke Skovfyr, af 

 hvilken Træart der paa Frijsenborg i sin Tid ogsaa fandtes Bevoks- 

 ninger, der dog kun var af daarlig Beskaffenhed, og Kulturer, som 

 jeg selv paa Frijsenborg har udført med Skovfyr, og som i Begyn- 



